**Thomas Bach** (\* 29. decembra 1953, Würzburg) je bývalý nemecký šermiar a teraz športový funkcionár, deviaty predseda Medzinárodného olympijského výboru. Je olympijským víťazom v šerme Fleur družstiev z LOH 1976 v Montreale.

Športové kariéra
----------------

Venoval sa tenisu a futbalu, ale vynikol v šerme. V roku 1971 vyhral bronz na juniorských majstrovstvách sveta a vzápätí sa začal presadzovať do nemeckej reprezentácie aj v seniorskej kategórii. V súťažiach družstiev získal v rokoch 1973 až 1979 celkom štyri medaily na majstrovstvách sveta, z toho dve zlaté vrátane najväčšieho úspechu, olympijského víťazstva na Letných olympijských hrách 1976 v Montreale. V individuálnej súťaži neštartoval.

Medzitým sa tiež stal dvakrát majstrom Nemecka vo fleurette jednotlivcov v rokoch 1977 a 1978.

Funkcionárskej a profesionálna kariéra
--------------------------------------

Už od roku 1975 bol zástupcom športovcov vo vedení Nemeckého šermiarskeho zväzu a hneď po skončení športovej kariéry sa zapojil do vedenia športových organizácií. Venoval sa tiež oblasti športového práva a bol členom odvolacieho tribunálu Medzinárodný športový arbitráže v Lausanne. Zapojil sa tiež do organizovania Majstrovstvá sveta vo futbale 2006 a Majstrovstiev sveta vo futbale žien 2011 v Nemecku.

Mimo športovú oblasť sa stal aj predsedom Arabsko-nemeckej obchodnej a priemyselnej komory (GHORFA) a bol radovým členom alebo predsedom správnych či poradných rád niekoľkých obchodných spoločností. V rokoch 1988 až 1990 pôsobil aj ako člen poradného orgánu nemeckého spolkového ministerstva hospodárstva.

### Olympijské hnutie

V roku 1991 sa pridal do Medzinárodného olympijského výboru (MOV), kde bol členom rôznych komisií, napr hodnotiacej, ktorá slúži na posudzovanie miest kandidujúcich na usporiadanie olympijských hier, marketingovej, mediálnej, právnickej a tiež komisie športovcov. V roku 1996 bol zvolený do exekutívy MOV a v roku 2000 sa stal jeho podpredsedom.

V roku 2006 sa stal zakladajúcim predsedom Nemeckého zväzu olympijských športov (DOSB), ktorý vznikol zlúčením doterajšieho Nemeckého olympijského výboru a Nemeckého športového zväzu (DSB).

V máji 2013 oznámil ako prvý zo všetkých záujemcov, že chce kandidovať na miesto doterajšieho predsedu MOV Jacqua Roggea, ktorému končil tretí a podľa pravidiel posledný mandát. Vo svojej kampani, ktorú označil mottom *"Jednota v rozmanitosti"* o.i. požadoval väčšiu transparentnosť MOV, väčšiu diskusiu o spôsobe výberu olympijských športov, revíziu Olympijských hier mládeže alebo zavedenie vekového obmedzenia pre členov MOV na maximálne 70 rokov. Bach bol pred voľbou z celkom šiestich kandidátov označovaný za favorita. Zvolený bol na zasadnutí MOV v Buenos Aires nadpolovičnou väčšinou hlasov už v druhom kole, v ktorom členovia MOV pritom stále ešte vyberali z piatich možností. Následne sa vzdal postu predsedu DOSB, hoci jeho mandát mal vypršať až v roku 2014.

Bol dôležitým činovníkom neúspešnej kandidatúry Mníchova na usporiadanie Zimných olympijských hier 2018.

Ocenenia
--------

V roku 1993 bol menovaný čestným členom Medzinárodnej šermiarskej federácie.

Osobný život
------------

Vyštudoval právo a politickú vedu na univerzite vo Würzburgu.

V roku 1977 sa oženil s Claudiou Karglovou.

Referencie
----------

1. 1 2 3 4 5 6 7 8   *Thomas Bach* [online]. Deutscher Olympischer Sportbund, 2011. Dostupné online. (po anglicky)
2. ↑   *Thomas Bach* [online]. Sports Reference, 2000-2013. Dostupné online. (po anglicky)
3. 1 2 3 4 5 6   *Bach, Thomas (GER)* [online]. International Fencing Federation, 2013. Dostupné online. (po anglicky)
4. 1 2 3   *Mr. Thomas Bach* [online]. Medzinárodný olympijský výbor, 2013. Dostupné online. (po anglicky)
5. ↑   *Bio of IOC President Thomas Bach* [online]. The Island Packet, 2013-09-10. Dostupné online. (po anglicky)
6. ↑  NĚMÝ, Miroslav. *Příští pan Olympiáda? Německý šermíř rozjíždí volební kampaň* [online]. The Island Packet, 2013-05-11. Dostupné online. (po česky)
7. ↑   *Factbox on Thomas Bach, who was elected on Tuesday as the ninth president of the International Olympic Committee* [online]. Reuters, 2013-09-10. Dostupné online. (po anglicky)
8. ↑   *Podle očekávání. Přededou Mezinárodního olympijského výboru byl zvolen Bach (sic!)* [online]. Lidovky.cz, 2013-09-10. Dostupné online. (po česky)
9. ↑   *IOC's Thomas Bach quits old role* [online]. ESPN, 2013-09-16. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Thomas Bach**

Zdroj
-----

*Tento článok je čiastočný alebo úplný preklad článku Thomas Bach na českej Wikipédii.*

| * z
* d
* u
Prezidenti Medzinárodného olympijskeho výboru |
| --- |
| 
* Demetrius Vikelas (1894 – 96)
* Pierre de Coubertin (1896 – 1925)
* Henri de Baillet-Latour (1925 – 42)
* Sigfrid Edström (1942 – 52)
* Avery Brundage (1952 – 72)
* Lord Killanin (1972 – 80)
* Juan Antonio Samaranch (1980 – 2001)
* Jacques Rogge (2001 – 2013)
* Thomas Bach (2013 – súčasnosť)

 |


|  |  |
| --- | --- |
| Portal | Športový portál |

Autoritné údaje: * BnF: 178121594
* GND: 122548515
* ISNI: 0000 0000 1245 3956
* VIAF: 59968632